open-index/open-wikipedia-markdown huggingface dataset:
उषा किरण

**उषाकिरण** (जन्म : वसई २२ एप्रिल १९२९;  - मुंबई ९ जानेवारी २०००) या मराठी आणि हिंदी चित्रपटांत काम करणाऱ्या एक श्रेष्ठ अभिनेत्री होता. उषा मराठे हे त्यांचे मूळ नाव. एका मध्यमवर्गीय कुटुंबात जन्मलेल्या उषा किरण यांची घरची आर्थिक स्थिती बेताची होती. उषा आणि तिची मोठी बहीण लीला मराठे यांना अभिनयाची आवड असल्यामुळे त्यांचे वडील बापूसाहेब मराठे यांनी आपल्या दोघी मुलींना नाटकांत काम करण्यासाठी पाठवावयाचे ठरवले. घरासाठी आणखी उत्पन्नाचे एक साधन हा विचारही त्यामागे होता.

वयाच्या बाराव्या वर्षी उषा मराठे यांनी रंगभूमीवर पहिले पाऊल ठेवले. लवकरच त्यांना कुबेर या मराठी चित्रपटात एक छोटी भूमिका मिळाली.

नृत्य शिकण्यासाठी त्यांनी आंतरराष्ट्रीय दर्जाचे सुविख्यात नर्तक उदय शंकर यांच्या नृत्य अकादमीमध्ये प्रवेश घेतला. तिथे त्यांनी अभिजात नृत्यकला आत्मसात केली. बंगाली, गुजराती,
हिंदी , तामीळ आणि इंग्रजी या भाषाही त्यांनी आत्मसात केल्या.

पुण्यात आल्यावर उषा यांना ’सीता स्वयंवर’ हा सिनेमा मिळाला. त्यातही त्यांची छोटी भूमिका होती. पण ’मायाबाजार’मध्ये त्यांना रुक्मिणीची मोठी भूमिका मिळाली. त्यांची ही भूमिका लोकप्रिय ठरली आणि त्यानंतर त्यांचा मराठी सिनेसृष्टीत जम बसू लागला. मंगल पिक्चर्सचा ’जशास तसे’ आणि विश्राम बेडेकर दिग्दर्शित ’क्रांतीवीर वासुदेव बळवंत’ यांत केलेल्या त्यांच्या भूमिकांमुळे उषाकिरण यांच्या लोकप्रियतेत वाढ झाली.

प्रमुख नायिकेच्या भूमिकेसाठी त्यांना मागण्या येऊ लागल्या. अमराठी सिनेमांचाही यात समावेश होता. त्यांनी अमेय चक्रवर्तीसारख्या श्रेष्ठ दिग्दर्शकासोबतही काम केले. मात्र १९५० मध्ये ’श्रीकृष्ण दर्शन’मध्ये काम करत असतानाच स्वतःचे उषा मराठे हे नाव बदलून त्यांनी ते उषाकिरण असे केले. पुढे याच नावाने त्या प्रसिद्ध झाल्या.

उषाकिरण यांनी ’जशास तसे’ मध्ये डोंबारीण आणि ’पुनवेची रात’मध्ये तमासगिरीण तर ’बाळा जो जो रे’मध्ये ’सोशिक स्त्री’ अशा लक्षवेधी भूमिका अप्रतिम साकारल्या. माधव शिंदेंच्या ’शिकलेली बायको’ आणि ’कन्यादान’मध्ये त्यांच्यातले अद्भुत अभिनयसामर्थ्य पाहण्याची संधी सिनेरसिकांना लाभली. ’पतित’मध्ये देव आनंद, ’दाग’मध्ये दिलीपकुमार, ’काबुलीवाला’मध्ये बलराज साहनी तर ’नजराना’मध्ये राज कपूर या अभिनेत्यांबरोबर त्यांनी काम केले. या सिनेमांमुळे हिंदी सिनेसृष्टीतही त्यांची लोकप्रियता वाढली.

डॉ. मनोहर खेर यांच्याशी त्यांचा १९५४ मध्ये त्यांचा विवाह झाला. त्यानंतर त्यांनी मोजकेच सिनेमे केले. सिनेमातून संन्यास घेतल्यावर त्यांनी समाजकार्यात स्वतःला गुंतवून घेतले. मुंबईच्या लोकपाल (शेरीफ) होण्याचा मान त्यांना मिळाला.

उषाकिरण यांचे कॅन्सरने ९ जानेवारी २००० रोजी निधन झाले.

## आत्मचरित्र 
* उषाकिरण यांनी ’उषःकाल’ या नावाचे आत्मचरित्र लिहिले आहे. ते श्रीविद्या प्रकाशनाने प्रसिद्ध केले आहे.

## उषाकिरण यांचे मराठी चित्रपट 
* कुबेर-१९४७
* सीतास्वयंवर-१९४८
* मायाबाजार-१९४९
* चाळीतील शेजारी-१९५०
* क्रांतीवीर वासुदेव बळवंत-१९५०
* श्रीकृष्णदर्शन-१९५०
* बाळा जो जो रे-१९५१
* जशास तसे-१९५१
* मर्द मराठा-१९५१
* माया मच्छिंद्र-१९५१
* विठ्ठल रखुमाई-१९५१
* बेल भंडारा-१९५२
* दूधभात-१९५२
* स्त्री जन्मा ही तुझी कहाणी-१९५२
* कांचनगंगा-१९५४
* पोस्टातील मुलगी-१९५४
* कलगीतुरा-१९५५
* पुनवेची रात-१९५५
* प्रीतिसंगम-१९५७
* शिकलेली बायको-१९५९
* चाळ माझ्या पायांत-१९६०
* सख्या सावरा मला-१९६०
* एक धागा सुखाचा-१९६१
* माणसाला पंख असतात-१९६१
* गरिबाघरची लेक-१९६२
* सुनबाई-१९६२
* सप्तपदी-१९६४
* फटाकडी-१९७९

वर्ग:मुंबईचे नगरपाल
वर्ग:मराठी अभिनेत्री
वर्ग:इ.स. १९२९ मधील जन्म
वर्ग:इ.स. २००० मधील मृत्यू
वर्ग:स्त्री चरित्रलेख
रतिचित्रणाचे सामाजिक परिणाम

रतिचित्रणाच्या (इंग्रजी: पॉर्नोग्राफी) वापरामुळे माणसांच्या (विशेषतः मुलांच्या आणि पुरुषांच्या) मनावर आणि शरीरावर अनेक दुष्परिणाम होतात.

## संदर्भ 
http://theresurgence.com/2011/11/19/7-negative-effects-of-porn

http://www.suhaibwebb.com/ummah/men/how-watching-pornography-changes-the-brain/

http://yourbrainonporn.com/doing-what-you-evolved-to-do 

वर्ग:लैंगिकता
वर्ग:रतिचित्रण
चावक्कड

**चावक्कड** हे भारताच्या केरळ राज्यातील तृशुर जिल्ह्यातील एक शहर आहे. 

वर्ग:केरळमधील शहरे
वर्ग:तृशुर जिल्हा
चेंगान्नुर

**चेंगान्नुर** हे भारताच्या केरळ राज्यातील अलप्पुळा जिल्ह्यातील एक शहर आहे. याची लोकसंख्या १,७९,५७९ आहे.

वर्ग:केरळमधील शहरे
वर्ग:अलप्पुळा जिल्हा
चालाकुडी

**चालाकुडी** हे भारताच्या केरळ राज्यातील तृशुर जिल्ह्यातील एक शहर आहे. याची लोकसंख्या १,१४,९०१ आहे. चालाकुडी नदीकाठी वसलेले हे गाव चालाकुडी तालुक्याचे प्रशासकीय केन्द्र असून हे राष्ट्रीय महामार्ग क्रमांक ४७वर कोचीपासून ३६ किमी उत्तरेस तर तृशुरपासून ३० किमी दक्षिणेस आहे.

वर्ग:केरळमधील शहरे
वर्ग:तृशुर जिल्हा
ओस्वाल्ड ग्रॅसियस

**ओस्वाल्ड ग्रॅसियस** (२४ डिसेंबर, इ.स. १९४४ - हयात) हे रोमन कॅथलिक चर्चचे कार्डिनल आहेत. पोप बेनेडिक्ट सोळावा यांनी बॉम्बेचा लॅटिन चर्च आर्चबिशप म्हणून त्यांची नेमणूक केली आणि १४ ऑक्टोबर २००६ रोजी मध्ये त्यांना कार्डिन म्हणून नियोजन केले गेले. २००८ मध्ये ते कॅथोलिक बिशप ऑफ इंडियाच्या परिषदेचे उपाध्यक्ष झाले; आणि २०१० मध्ये त्यांची अध्यक्षपदी निवड झाली. २०१० ते २०१९ पर्यंत ते महासचिव आणि तत्कालीन फेडरेशन ऑफ एशियन बिशप कॉन्फरन्सचे अध्यक्ष म्हणूनही निवडले गेले. १३ एप्रिल २०१३ रोजी, कॅथोलिक चर्चच्या कारभारासाठी आणि त्याच्या मध्यवर्ती प्रशासनात सुधारणा करण्यासाठी पोप फ्रान्सिसने स्थापन केलेल्या अनौपचारिकपणे कार्डिनल या आठ-सदस्यांच्या समितीवर निवडणूक केली. २०१३ मध्ये पोप बेनेडिक्ट सोळावा यशस्वी होण्यासाठी त्यांचा संभाव्य उमेदवार म्हणून उल्लेख करण्यात आला होता.

## जीवन 
ग्रॅसियसचा जन्म बॉम्बे (आधुनिक काळातील मुंबई) येथे जर्विस आणि अदुजिंडा ग्रॅसियस (ज्यांचे मूळ गोवा येथील ऑरलीम) याना झाला. तो स्वतःला गोवन कॅथोलिक म्हणून ओळखतो.

## संदर्भ
वर्ग:भारतीय कार्डिनल
वर्ग:इ.स. १९४४ मधील जन्म
त्रिकईपेट्टा

**त्रिकईपेट्टा** हे केरळ राज्यातील वायनाड जिल्ह्यातील  गाव आहे. २००१ च्या जनगणनेनुसार त्रिकईपेट्टाची लोकसंख्या १०३८४ होती. हे गाव वायनाड अभयारण्याच्या जवळ आहे.

येथील जवळचे रेल्वे स्थानक कोळीकोड हे रस्त्याने ७० किमी अंतरावर आहे.

वर्ग:वायनाड जिल्हा
वर्ग:केरळमधील गावे
बेस्लिओस क्लिमीस

**मोरान मोर बेस्लिओस कार्डिनल क्लिमीस** (१५ जून १९५९ - हयात) हे रोमन कॅथलिक चर्चचे कार्डिनल आहेत. २४ नोव्हेंबर २०१२ रोजी ते कार्डिनल झाले.
इवलेसे|डावे|190px|

वर्ग:भारतीय कार्डिनल
वर्ग:इ.स. १९५९ मधील जन्म
वर्ग:पुरुष चरित्रलेख
इव्हान दियास

**इव्हान दियास** (१४ एप्रिल, इ.स. १९३६:मुंबई, महाराष्ट्र, भारत - १९ जून, २०१७) हे रोमन कॅथलिक चर्चचे कार्डिनल होते. इ. स. २००१ साली ते कार्डिनल झाले.

वर्ग:भारतीय कार्डिनल
वर्ग:इ.स. १९३६ मधील जन्म
वर्ग:इ.स. २०१७ मधील मृत्यू
वर्ग:पुरुष चरित्रलेख
प्लेबॉय

thumb|लोगो
thumb|एक व्यंगचित्र
**प्लेबॉय** हे अनेक देशांत प्रकाशित होणारे पुरुषांचे मासिक आहे. त्यात पत्रकारिता, आणि तरुण नग्न स्त्रियांची (मॉडेल) छायाचित्रे आणि माहिती प्रकाशित केली जाते. स्थापना डिसेंबर १९५३, खप १५, १६, ०८६ (२०११ मध्ये).

वर्ग:लैंगिकता

वर्ग:रतिचित्रण

वर्ग:मासिके
वर्ग:नियतकालिके
महाराष्ट्रातील संस्थाने

;बृहन्महाराष्ट्रातील (आता स्वतंत्र अस्तित्त्व नसलेली) मराठी संस्थाने:

* औंध (सातारा)
* अक्कलकोट
* अहमदनगर
* इचलकरंजी
* इंदूर
* कोल्हापूर
* कुरुंदवाड (थोरली पाती, धाकटी पाती)
* ग्वाल्हेर
* जंजिरा
* जत
* जमखिंडी
* जव्हार
* झांशी
* तंजावर
* देवास (थोरली पाती, धाकटी पाती)
* धार
* नागपूर
* फलटण
* बडौदा
* बावडा
* भोर
* मांडवा
* मिरज 
* मुधोळ
* राजनांदगाव
* विजापूर
* सांगली
* सातारा
* सावंतवाडी
* हैदराबाद

पहा : मराठी संस्थाने

वर्ग:महाराष्ट्राचा इतिहास
जॉर्ज अलंचेरी

**जोर्ज अलंचेरी** (१९ एप्रिल १९४५ - हयात) हे रोमन कॅथलिक चर्चचे कार्डिनल आहेत. ते सध्या  एर्नाकुलमचे आर्चबिशपही आहेत. १८ फेब्रुवारी २०१२ रोजी ते कार्डिनल झाले.

## Gallery 

Image:BISHOP card patr alencherry oct 11th 2014.jpg|Cardinal Alencherry, at Chair of Saint Peter, Rome, last 11 October 2014.

वर्ग:भारतीय कार्डिनल
वर्ग:इ.स. १९४५ मधील जन्म
वर्ग:पुरुष चरित्रलेख
पहिला ओस्मान

250 px|इवलेसे|ओस्मान गाझी
**पहिला ओस्मान** किंवा **ओस्मानी गाझी** (१२५८ – १३२६; ओस्मानी तुर्की: سلطان عثمان غازى *Sultan Osman Ghazi*,  किंवा *Osman Bey* किंवा *I. Osman*, *Osman Gazi Han*) हा ओस्मानी तुर्कांचा प्रमुख व ओस्मानी घराण्याचा संस्थापक होता. ह्या घराण्याने त्याच्या नावावर निर्माण केलेले साम्राज्य पुढील अनेक शतके जगातील सर्वात बलाढ्य साम्राज्यांपैकी एक होते.

## संदर्भ
वर्ग:इ.स. १२५८ मधील जन्म
वर्ग:इ.स. १३२६ मधील मृत्यू
वर्ग:ओस्मानी सुलतान
कान्कुन आंतरराष्ट्रीय विमानतळ

**कान्कुन आंतरराष्ट्रीय विमानतळ**  मेक्सिकोच्या कान्कुन शहरातील विमानतळ आहे. युकातान द्वीपकल्पावरील किंताना रो राज्यात असलेला हा विमानतळ मेक्सिको सिटी आंतरराष्ट्रीय विमानतळाखालोखाल मेक्सिकोतील सगळ्यात व्यस्त विमानतळ आहे. २०१२मध्ये या विमानतळावरून १,४४,६३,४३५ प्रवाशांनी ये-जा केली. गेल्या काही दशकांत हा विमानतळ मेक्सिकोतील महत्त्वाचा विमानतळ झाला आहे.

येथे तीन प्रवासी टर्मिनल आणि दोन समांतर धावपट्ट्या आहेत. १,५०० मीटर लांबीच्या या दोन्ही धावपट्ट्या एकाचवेळी वापरल्या जाऊ शकतात. उत्तर अमेरिकेतील विमान चार्टर कंपन्या टर्मिनल १चा वापर करतात तर अंतर्देशीय तसेच काही आंतरराष्ट्रीय उड्डाणे टर्मिनल २वरून ये-जा करतात. उत्तर अमेरिका आणि युरोपमधून ये-जा करणारी आंतरराष्ट्रीय उड्डाणे टर्मिनल ३चा वापर करतात.

## विमानकंपन्या आणि गंतव्यस्थाने
 याक ४२०.]]
चे ए-३२० हवेत झपावताना.]]

### मालवाहू विमानकंपन्या
चे बोईंग ७३७.]]

## संदर्भ आणि नोंदी 
वर्ग:मेक्सिकोमधील आंतरराष्ट्रीय विमानतळ
वर्ग:कान्कुन
वर्ग:किंताना रो
## References
त्राक्या

, ग्रीस व तुर्कस्तान देशांमध्ये विभागला गेला आहे.]]
**त्राक्या** (, , ) हा आग्नेय युरोपामधील एक ऐतिहासिक भौगोलिक प्रदेश आहे. त्राक्याच्या उत्तरेला बाल्कन पर्वतरांग, दक्षिणेला एजियन समुद्र तर पूर्वेला काळा समुद्र व मार्माराचा समुद्र आहेत. सध्याच्या राजकीय सीमांनुसार त्राक्याचा बराचसा भाग बल्गेरिया देशात तर उर्वरित भाग तुर्कस्तान व ग्रीसमध्ये स्थित आहे. डॅन्यूब नदी त्राक्याची उत्तर सीमा ठरवण्यासाठी वपरली जाते.

इस्तंबूल, प्लॉव्हडिव्ह, बुर्गास, एदिर्ने, तेकिर्दा इत्यादी त्राक्यामधील मोठी शहरे आहेत.

## प्रसिद्ध व्यक्ती
*दुसरा मेहमेद
*दुसरा बायेझिद
*स्पार्टाकस
*डेमोक्रिटस

## बाह्य दुवे
*त्राक्या संग्रहालय
*माहिती 

वर्ग:युरोप खंडामधील भौगोलिक प्रदेश
वर्ग:बल्गेरियाचा भूगोल
वर्ग:ग्रीसचा भूगोल
वर्ग:तुर्कस्तानचा भूगोल
रवींद्र प्रभात

**रवींद्र प्रभात** हा एक जागतिक किर्तीचा लेखक आहे.
## संदर्भ आणि नोंदी 
रवींद्र, प्रभात
वर्ग:इ.स. १९६९ मधील जन्म

वर्ग:हिंदी लेखक
जस्टिन त्रूदो

**जस्टिन पेरी जेम्स त्रूदो** (;  २५ डिसेंबर १९७१) हा कॅनडा देशातील एक राजकारणी व लिबरल पार्टी ऑफ कॅनडा ह्या राजकीय पक्षाचे ते अध्यक्ष आहेत. जस्टिन हा कॅनडाचा भूतपूर्व पंतप्रधान पिएर त्रूदो व मार्गारेट ट्रुडो ह्यांचा जेष्ठ पुत्र आहे. जस्टिन पापिन्यू मतदारसंघातून २००८ मध्ये खासदार म्हणून पहिल्यांदा निवडून आला आणि २०११ मध्ये तो पुन्हा खासदार म्हणून निवडून आला. लिबरल पार्टीच्या नागरिकत्व, परदेशी नागरिकांचे स्थलांतरण, उच्च माध्यमिक शिक्षण, खेळ याविषयी असलेल्या राजकीय विचारांचा तो टीकाकार आहे. १४ एप्रिल २०१३ रोजी तो लिबरल पार्टी ऑफ कॅनडाचे अध्यक्ष बनला.

ऑक्टोबर २०१५ मध्ये कॅनडात घेण्यात आलेल्या सांसदीय निवडणुकीमध्ये त्रूदोच्या लिबरल पक्षाने ३३८ जागांपैकी १८४ जागांवर विजय मिळवून स्पष्ट बहूमत मिळवले. लिबरल पक्षाचा अध्यक्ष ह्या नात्याने जस्टिन त्रूदो कॅनडाचा नवा पंतप्रधान असेल.

## बाह्य दुवे 
*अधिकृत संकेतस्थळ

वर्ग:कॅनडाचे पंतप्रधान
वर्ग:पुरुष चरित्रलेख
ओस्मानी तुर्की भाषा

**ओस्मानी तुर्की**  (لسان عثمانى‎ Lisân-ı Osmânî ) ही तुर्की भाषासमूहामधील एक भाषा ओस्मानी साम्राज्याची राजकीय भाषा होती. अरबी व फारसी भाषांचा मोठा प्रभाव असलेली ही भाषा वाचणे व समजणे साधारण तुर्की जनतेला अवघड जात असे.

१९२८ साली ओस्मानी साम्रायाचा पाडाव झाल्यानंतर मुस्तफा कमाल अतातुर्कने ओस्मानी तुर्की भाषेचा वापर बंद करून नवनिर्मित तुर्की देशात तुर्की भाषा अंमलात आणली.

वर्ग:तुर्की भाषासमूह
निकोलास मदुरो

इवलेसे|Nicolás Maduro
**निकोलस मादुरो मोरोस** हे व्हेनेझुएलाचे राजकारणी आहेत. व्हेनेझुएलाचे नेते हुगो चावेझ यांचे हे राजकीय वारसदार मानले जातात. हुगो चावेझ यांच्या सरकारमध्ये ते उपराष्ट्रपती आणि परराष्ट्र मंत्री होते.

बसचालक असलेले मदुरो कामगार संघटनांचे अध्यक्ष झाले आणि पुढे २००० मध्ये केंद्रीय मंत्री म्हणून निवडून आले. चावेझ सरकारमध्ये अनेक पदांवर काम केल्या नंतर २००६ मध्ये ते व्हेनेझुएलाचे परराष्ट्र मंत्री झाले. मादुरो हे चावेझ यांच्या आतल्या गोटातील अत्यंत खास आणि धोरणी नेते म्हणून ओळखले जात.

चावेझ यांच्या निधनानंतर मार्च २०१३ मध्ये ते काळजीवाहू राष्ट्राध्यक्ष म्हणून नियुक्त झाले. त्यानंतर झालेल्या फेरनिवडणुकांमध्ये १४ एप्रिल २०१३ रोजी निर्वाचन आयोगाने त्यांना विजयी घोषित केले. एप्रिल २०१३ मध्ये राष्ट्राध्यक्षपदासाठी झालेल्या सार्वत्रिक निवडणूकांमध्ये अगदी थोड्या मताधिक्याने युनायटेड सोशालिस्ट पार्टीचे उमेदवार हेनरिक काप्रिलेस यांचा पराभव करून जिंकून आले. काप्रिलेस हे मिरांडा राज्याचे राज्यपाल आहेत. मादुरो यांच्या फेरनिवडणुकीवर आणि मतमोजणी प्रक्रियेवर काप्रिलेस यांनी जोरदार आक्षेप केले होतेत. मतमोजणी आणि मतदान प्रक्रियेत अनेक उणिवांकडे लक्ष वेधत त्यांनी चौकशीची मागणी केली होती परंतु यांकडे दुर्लक्ष केले गेले.

३ जानेवारी, २०२६ रोजी अमेरिकेने व्हेनेझुएलाची राजधानी काराकास आणि इतर ठिकाणी हल्ले चढवले व त्या दरम्यान मादुरो आणि त्यांची पत्नी सिलिया फ्लोरेस यांना उचलून न्यू यॉर्कला नेले.

वर्ग:व्हेनेझुएलाचे राष्ट्राध्यक्ष
वर्ग:इ.स. १९६२ मधील जन्म
वर्ग:पुरुष चरित्रलेख
हेनरिक काप्रिलेस रान्दोस्की

**हेनरिक काप्रिलेस रान्दोस्की** (जन्म ११ जुलै १९७२) हे व्हेनेझुएलाचे राजकारणी आणि वकील आहेत. २००० ते २००८ च्या दरम्यान काप्रिलेस काराकासमधील बरूता महानगरपालिकेचे महापौर होते. २००८ मध्ये दिओसदादो कबेलो यांचा पराभव करून काप्रिलेस मिरांडा राज्याचे राज्यपाल म्हणून निवडून आले. १०१२ मध्ये अध्यक्षपदाच्या पक्षांतर्गत निवडणूकांमध्ये काप्रिलेस हे सर्वात लोकप्रिय नेते म्हणून निवडून आले आणि विरोधी पक्षाचे राष्ट्रपतीपदाचे उमेदवार झाले. मुळात ज्यू असलेले काप्रिलेस कुटुंब युरोपियन ज्यू हत्याकांडाच्यावेळी व्हेनेझुएलाला स्थलांतरीत झाले. पण हेनरिक हे मात्र ख्रिश्चन (रोमन कॅथलिक) धर्माचे पालन करतात. काप्रिलेस हे मुख्यत्वे विकासनवादी उजव्या विचारसरणीच्या जस्टिस फर्स्ट पार्टीचे नेते आहेत. हुगो चावेझ यांच्या निधनानंतर राष्ट्रपतीपदासाठी झालेल्या मध्यवर्ती निवडणूकांमध्ये काप्रिलेस पुन्हा विरोधी पक्षनेते म्हणून निकोलस मदुरो यांच्या विरुद्ध निवडणूकीत उतरले. १४ एप्रिल २०१३ रोजी निवडणूक आयोगाने जाहिर केलेल्या निकालांनुसार काप्रिलेस यांचा निसटता पराभव झाला. काप्रिलेस यांनी निकाल जाहिर झाल्यावर आपल्या समर्थकांना दिलेल्या संदेशामध्ये निवडणूक प्रक्रियेत झालेल्या अनियमिततेवर प्रश्ण उठवले तसेच सखोल चौकशीची मागणी करणार असल्याचे सांगितले.

वर्ग:इ.स. १९७२ मधील जन्म
वर्ग:व्हेनेझुएलाचे राजकारणी
कळंबअंबा (बीड)

बीड जिल्ह्यातील केज तालुक्यातील गुढीपाडवा आणि संदल हे सण मात्र वेगळ्या पद्धतीने साजरे केले जातात.  बीड जिल्ह्यातील कळंबअंब्याचे हिंदू-मुस्लिम एकतेचे प्रतिक असलेला हा गुढीपाडवा आणि संदल भारतातील गंगा-जमुना संस्कृतीच प्रतिक म्हणावे लागेल. बीड जिल्ह्यातील कळंबअंबा या गावातही गुढीपाडवा अन् संदलच्या माध्यमातून गावातील हिंदू आणि मुस्लिम नागरिकांचे ऐक्य गेल्या अनेक वर्षांपासून सांभाळले जात आहे. साधारणपणे साडेतीन हजार लोकसंख्या असलेला कळंबअंबा गावातील पाडव्याची यात्रचे एक वेगळे वैशिष्ट्ये आहे. पाडव्याच्या दिवशी कळंबअंब्याच्या केशरखान शहावली बाबाच्या दर्ग्याचा संदल असतो. याच दिवशी मराठी महिन्यानुसार नव्या वर्षाची सुरुवात हिंदू धर्मानुसार होते. हे दोन्ही उत्सव कळंबअंब्यात मात्र हिंदू आणि मुस्लिम वेगवेगळे न करता एकत्र येऊन साजरे करतात. यावेळी कळंबअंब्याच्या पंचक्रोशीतील अनेक लोक या कार्यक्रमासाठी गावात येतात. तसेच गावातील काही पाहुणेही या यात्रेला दरवर्षी येत असतात. पाडव्या दिवशी नवीन वर्ष सुरू होत असल्याने कळंबअंब्याच्या केशरखान शहावली बाबाच्या दर्ग्यात पंचाग वाचले जाते तर संध्याकाळी संदलच्या मिरवणुकीत हिंदू समाजातील नागरिकही सहभागी होतात. एवढेच नाही तर या संदलमध्ये सोंगाच्या गाड्याही असतात. एकूणच हिंदू आणि मुस्लिम समाजाला एकत्र गुंपणारा हा कळंबअंब्याचा पाडव्याचा आणि संदलचा सण भारतातील गंगा-जमुना तहजीबचा एक आदर्श नमुनाच म्हणावा लागेल. शहावली बाबाच्या दर्ग्यांचा उरूस यात्रा ही या दिवशी भरवली जाते. दुपारी केशरखान शहावाली बाबाच्या दर्ग्यात पांढऱ्या रंगाचा ध्वज हिंदू चढवतात. त्यानंतर गावातील भटपण करणारा ब्राह्मण नव्या वर्षाचे पंचाग दर्ग्यामध्ये वाचतो. हे पंचाग ऐकण्यासाठी हिंदू-मुस्लिम सारे गावकरी येतात. पर्जन्यमान कसे राहील , पिकपाण्याचा अंदाज काय राहील. तसेच कुठली पिक चांगली येऊ शकतील. कुठली पिक घेण्याचे शेतकऱ्यांनी टाळावे , पेरण्याला अनुकूल काळ कुठला राहील याची भाकनुकच या पंचागाच्या वाचनातून केली जाते. त्यानंतर केशरखान शहावली बाबा की जय , पुंडलिक वरदा हरी विठ्ठल श्री नामदेव तुकाराम , बजरंग बली की जय असा एकत्रित गजर पंचाग वाचनानंतर सर्व गावकरी मिळून करतात व संध्याकाळी केशर शहावाली बाबाचा संदल निघतो. या संदलमध्ये मुस्लिम समाजाच्या बरोबरच हिंदुही सहभागी होतात. संदलच्या मागे राम , कृष्ण यासारखे देवादिकांचे सोंगाच्या गाड्या असतात. तसेच भजनी मंडळ , आराधी मंडळही या संदलात सहभागी असतात. संध्याकाळी केशरखान शहावाली बाबाच्या संदल निमित्त कवालीचा कार्यक्रम आयोजित केला जातो. या कवालिचा आस्वाद गावातील सर्व नागरिक तसेच पंचक्रोशीतील नागरिक वर्षानुवर्षे घेत आहेत. दुसऱ्या दिवशी कुस्तीचा फड भरवून या यात्रेची सांगता होते.

वर्ग:बीड जिल्ह्यातील गावे
पहिला मुराद

250 px|इवलेसे|पहिला मुराद
**पहिला मुराद** (१३२६ – १५ जून १३८९; तुर्की: I. Murat Hüdavendigâr) हा ओऱ्हानचा मुलगा व इ.स. १३६२ ते १३८९ दरम्यान ओस्मानी साम्राज्याचा सुलतान होता. आपल्या कारकिर्दीत त्याने एदिर्ने येथे राजधानी वसवून ओस्मानी साम्राज्याचा सामाजिक विकास केला तसेच बाल्कनमधील मोठा भूभाग आपल्या अंमलाखाली आणला.
300 px|left|इवलेसे|मुरादने जिंकलेले प्रदेश
इवलेसे|मुरादची अधिकृत मुद्रा (तुग्रा)

वर्ग:इ.स. १३२६ मधील जन्म
वर्ग:इ.स. १३८९ मधील मृत्यू
वर्ग:ओस्मानी सुलतान
ओऱ्हान

250 px|इवलेसे|ओऱ्हान
**ओऱ्हान** (१२८१ – मार्च १३६२; ओस्मानी तुर्की:اورخان غازی) हा पहिल्या ओस्मानचा मुलगा व ओस्मानी साम्राज्याचा दुसरा सुलतान होता. त्याच्या १३२६ ते १३६२ दरम्यानच्या कार्यकाळात ओऱ्हानने वायव्य अनातोलियामधील बायझेंटाईन साम्राज्याचा भूभाग काबीज करण्यासाठी प्रयत्न केले
300 px|left|इवलेसे|ओऱ्हानने जिंकलेले प्रदेश
इवलेसे|ओऱ्हानची अधिकृत मुद्रा (तुग्रा)

वर्ग:इ.स. १२८१ मधील जन्म
वर्ग:इ.स. १३६२ मधील मृत्यू
वर्ग:ओस्मानी सुलतान
पहिला मेहमेद

250 px|इवलेसे|पहिला मेहमेद
इवलेसे|मेहमेदची राजकीय मुद्रा (तुग्रा)
**पहिला मेहमेद** (१३९० – ८ मार्च १४०३; ओस्मानी तुर्की: چلبی محمد; ) हा इ.स. १४१३ ते १४२१ दरम्यान ओस्मानी साम्राज्याचा सुलतान होता. पहिल्या बायेझिदचा मुलगा असलेल्या मेहमेदने १० वर्षांच्या गृहकलहानंतर स्वतःला ओस्मानी सुलतान घोषित केले व साम्राज्याची राजधानी बुर्साहून एदिर्नेला हलवली.

वर्ग:इ.स. १३९० मधील जन्म
वर्ग:इ.स. १४२१ मधील मृत्यू
वर्ग:ओस्मानी सुलतान
कीर्तनकार

कीर्तन करणाऱ्या व्यक्तीला कीर्तनकार असे म्हणतात. महाराष्ट्रात सुमारे साडेतीन हजार प्रमुख कीर्तनकार आहेत. खानदेशात ही संख्या तीनशेच्या आसपास आहे. कीर्तनकारांना सोबत म्हणून गायनाचार्य, पखवाज वादक, हार्मोनियम मास्टर गावोगावी आहेत. कीर्तनात हिंदू कीर्तनकारच नव्हे, तर जैन, मुस्लिम, शीख, मारवाडी ही आढळून येतात. विसाव्या शतकाच्या उत्तरार्धापर्यंत हाताच्या बोटावर मोजण्याइतके कीर्तनकार होते. आता २०१६ साली ३० ते ३५ वर्षे वयोगटातही कीर्तनकार आहेत. महिला, बाल कीर्तनकारांची संख्या सहाशेच्या आसपास आहे.

प्रकाश महाराज बोधले हे सध्या (२०१४ साली) अखिल भारतीय वारकरी मंडळाचे राष्ट्रीय अध्यक्ष व पैठणच्या संतपीठाचे पीठाचार्य आहेत.

## पर्यावरण आणि कीर्तनकार
’संत वाङ्‌मयातील पर्यावरण’ या नावाचे एक पुस्तक आळंदीतील कीर्तनकार संतोष महाराज सुंबे यांनी संपादित केले आहे. ह्या पुस्तकात संत वाङ्‌मयात आलेल्या पर्यावरणविषयक संदेशांबद्दल विविध कीर्तनकारांनी लिहिलेले लेख आहेत. 

## वंशपरंपरा, गुरुपरंपरा आणि घराणी
जुन्या काळात कीर्तनाची कला वंशपरंपरेने आणि गुरुपरंपरेने चालत आली आहेत. त्यामुळे कीर्तनकारांची अनेक घराणी तयार झाली. त्या घराण्यांत अनेक प्रशिक्षकही तयार झाले. अशांपैकी काही :-  

## कीर्तन/प्रवचनाचे प्रशिक्षण देणाऱ्या संस्था
* जोग महाराज वारकरी शिक्षण संस्था आळंदी देवाची : स्थापना इ.स. १९१७
* माऊली वारकरी गुरुकुल आश्रम अनाथालय निल्लोड फाटा ता. सिल्लोड जि. छत्रपती संभाजीनगर (स्थापना - २००७)
* अखिल भारतीय कीर्तन संस्था, विठ्ठल रखुमाई मंदिर, द.ल. वैद्य मार्ग, दादर (मुंबई)
* नारदीय कीर्तनाचे नियमित प्रशिक्षण वर्ग मराठी माध्यमातून घेणाऱ्या दादर (मुंबई) तसेच पुणे व नागपूर येथील पाठशाळा
* श्रीसंत भगवानबाबा वारकरी शिक्षण संस्था, होळ (तालुका केज, जिल्हा बीड)
* ॐ तत्त्वमसि प्रतिष्ठानद्वारा संचालित हरिकीर्तन प्रबोधिनी संस्था, ठाणे (संगणकाद्वारे ऑनलाईन शिक्षणाचीसुद्धा सोय)
* श्री हरिकीर्तनोत्तेजक संस्था, नारद मंदिर, सदाशिव पेठ, पुणे

## महाराष्ट्रातील काही कीर्तनकार
#प्र.दा. राजर्षी ओतूरकरबुवा 
#काणे बुवा
#गोविंद आफळे
#चारुदत्त आफळे
#चंद्रशेखर महाराज देगलूरकर
#चैतन्य महाराज देगलूरकर
#जगन्नाथ महाराज
#नामदेवशास्त्री सानप
#इंदुरीकर महाराज
#पूजाताई देशमुख
#बाबामहाराज सातारकर
#योगिराज महाराज पैठणकर
#अक्षय महाराज भोसले
#उद्धवबुवा जावडेकर
#विष्णू दिगंबर पलुस्कर
#विश्वासबुवा कुलकर्णी
#प्रकाशकर बुवा

## हे सुद्धा पहा 
* कीर्तन
* प्रवचनकार

वर्ग:कीर्तनकार
वर्ग:मराठी लोककलाकार
वर्ग:लोककला
रावुरी भारद्वाज

डॉ. **रावुरी भारद्वाज** (इ.स. १९२७:हैदराबाद संस्थान - ) हे एक तेलुगू लेखक आहेत. यांच्या साहित्याचा बी.ए., एम.ए. आणि विद्यापीठीय स्तरावरील अभ्यासक्रमात समावेश असून त्यांचे साहित्य अनेक संशोधनांचाही आधार ठरले आहे. नागार्जुन विद्यापीठाने आणि जवाहरलाल नेहरू तंत्रज्ञान विद्यापीठाने त्यांना मानद डॉक्टरेटी बहाल केल्या आहेत.

भारद्वाज यांचा जन्म विश्वकर्मा कुटुंबात झाला. त्यांचे औपचारिक शिक्षण सातव्या इयत्तेपर्यंतच झालेले आहे. त्यांनी लहानपणापासून कारखान्यात कामे केली. त्यांनी १७ कादंबऱ्या, ४ एकांकिका, ५ नभोवाणी नाट्ये, ५ लघुकथासंग्रह आणि मुलांसाठीच्या ६ लघुकादंबऱ्या, यांसह चरित्रे, निबंधे आणि नाटके लिहिली आहेत. त्यांनी *जमीन रयतु* आणि *ज्योती* या नियतकालिकांत तसेच आकाशवाणीवर काम केलेले आहे.

## प्रसिद्ध साहित्यकृती
* ईनुवू तेरा वेनुकू
* कौमुदी
* जीवन समरम्‌
* पाकुदुराल्लू

## पुरस्कार
* तेलुगू अकादमी पुरस्कार
* नागार्जुन विद्यापीठाची आणि जवाहरलाल नेहरू तंत्रज्ञान विद्यापीठाची डी.लिट्‌. या मानद पदव्या.
* भारत सरकारचा इ.स.२०१२ सालचा ज्ञानपीठ पुरस्कार
* बालसाहित्य परिषद पुरस्कार
* राजा लक्ष्मी सन्मान
* लोकनायक फाउंडेशनचा पुरस्कार
* साहित्य अकादमी पुरस्कार  
* सोव्हिएत लँड नेहरू ॲवॉर्ड

वर्ग:तेलुगू लेखक
वर्ग:इ.स. १९२७ मधील जन्म
वर्ग:पुरुष चरित्रलेख
भटक्या विमुक्तांचे साहित्य संमेलन

महाराष्ट्र भटक्या विमुक्त जाती-जमाती शिक्षण, विकास व संशोधन या संस्थेच्या वतीने २० व २१ एप्रिल २०१३ रोजी नाशिक येथे भटक्या विमुक्तांचे आठवे राज्यस्तरीय साहित्य संमेलन होत आहे.
संमेलनाध्यक्षपदी प्राचार्य डी.के. गोसावी असतील.

## हे सुद्धा पहा 
* मराठी साहित्य संमेलने

वर्ग:मराठी साहित्य संमेलने
मिनीयापोलिस-सेंट पॉल आंतरराष्ट्रीय विमानतळ

**मिनीयापोलिस-सेंट पॉल आंतरराष्ट्रीय विमानतळ** अमेरिकेच्या मिनीयापोलिस-सेंट पॉल या जुळ्या शहरांतील विमानतळ आहे.

## विमानकंपन्या व गंतव्यस्थाने
## संदर्भ आणि नोंदी 
वर्ग:अमेरिकेतील आंतरराष्ट्रीय विमानतळ
विमानतळ
पहिला बायेझिद

250 px|इवलेसे|पहिला बायेझिद
इवलेसे|बायेझिदची राजकीय मुद्रा (तुग्रा)
**पहिला बायेझिद** (१३५४ – ८ मार्च १४०३; ओस्मानी तुर्की: بايزيد اول,; ) हा इ.स. १३८९ ते १४०२ दरम्यान ओस्मानी साम्राज्याचा सुलतान होता. पहिल्या मुरादचा मुलगा असलेला बायेझिद मुरादच्या कोसोव्होमधील मृत्यूनंतर सुलतान बनला.

१३८९ ते १३९५ दरम्यान बायेझिदने बल्गेरिया व ग्रीसवर अधिपत्य मिळवले. १३९५ साली त्याने बायझेंटाईन साम्राज्याची राजधानी कॉंस्टॅंटिनोपोलला वेढा घातला. बायझेंटाईन सम्राट दुसऱ्या मॅन्युएलच्या मदतीसाठी हंगेरीचा सम्राट व पवित्र रोमन साम्राज्याचा सेनापती सिगिस्मंड धावून आला परंतु बायेझिदच्या सैन्याने त्याचा पराभव केला. इ.स. १४०० साली मध्य आशियातील तैमूरलंगने तुर्कांवर आक्रमण केले व अंकारा येथे झालेल्या लढाईदरम्यान बायेझिद पकडला गेला.

ओस्मानी सुलतान शत्रूकडून पकडला जाण्याची ही पहिलीच वेळ होती. तैमूरांच्या कैदेत असतानाच बायेझिदचा १४०३ साली मृत्यू झाला. त्याच्या पश्चात त्याच्या ४ मुलांमध्ये सत्तेवरून अनेक लढाया झाल्या व पुढील १० वर्षे ओस्मानी साम्राज्याला सुलतान नव्हता. ह्यामुळे साम्राज्याची वाढ खुंटली.

वर्ग:इ.स. १३५४ मधील जन्म
वर्ग:इ.स. १४०३ मधील मृत्यू
वर्ग:ओस्मानी सुलतान
हिंदी चित्रपटांतील खलनायक

इवलेसे
हिंदी चित्रपटांतील अनेक अभिनेत्री आणि अभिनेते त्यांच्या खलनायकी भूमिकेने गाजले. हे सर्वजण सदासर्वदा खलनायक होते असे नाही. अनेक चित्रपटांत त्यांनी सज्जन माणसांच्या भूमिकाही केल्या आहेत. अशा कलाकारांचा हा परिचय :

## खलनायक
* अजित
* अनुपम खेर
* अमजाद खान
* अमरीश पुरी
* अरबाज खान
* अक्षय कुमार
* आशुतोष राणा
* इरफान खान
* कन्हैयालाल
* गुलशन ग्रोव्हर
* जीवन
* नाना पाटेकर
* प्राण
* प्रेम चोप्रा
* बिजेंद्र काला
* याकूब
* रमेश देव
* शक्ती कपूर
* शत्रुघ्न सिन्हा
* शाहरुख खान
* सदाशिव अमरापूरकर
* सुनील शेट्टी

## खलनायिका
* अनु आगरवाल
* अरुणा इराणी
* ईशा कोप्पीकर
* कुलदीप कौर
* नादिरा
* बिंदू
* मनोरमा
* ललिता पवार
* शशिकला

## हे सुद्धा पहा
* मराठी चित्रपटांतील खलनायक

वर्ग:हिंदी चित्रपट अभिनेते
वर्ग:हिंदी चित्रपट अभिनेत्री
प्रतिभा रे

**डॉ. प्रतिभा रे** (जन्म : ॲलाबोल-कटक जिल्हा, ओरिसा, दिनांक २१ जानेवारी १९४३) या ओडिया भाषेतील एक साहित्यिक आहेत. त्यांचे वडील पुरुषोत्तम दास गांधीवादी असल्याने डॉ. प्रतिभा रे यांच्या साहित्यावर त्या विचारसरणीची छाप आहे. घरात वैष्णव संप्रदायाचा प्रभाव असलेल्या प्रतिभाताई वयाच्या नवव्या वर्षीच लिहू लागल्या.  त्या एम.ए., एम.एड., आणि शिक्षणाच्या मानसशास्त्रात पीएच.डी. आहेत. ओरिसातील आदिवासी समाजातील गुन्हेगारीवर प्रतिभा रे यांनी संशोधन केले आहे.

डॉ. प्रतिभा रे याच्या १८ कादंबऱ्या, ३ प्रवासवर्णने, आणि २२ कथासंग्रह आहेत. त्यांच्या साहित्याची अनेक भाषांत भाषांतरे झाली आहेत. त्यांच्या कादंबऱ्या ग्रामीण भागातही खूप विकल्या जातात.

## प्रतिभा रे यांचे साहित्य
* अपरिचिता (कादंबरी).  या कादंबरीवर चित्रपट निघाला आहे. 
* बर्षा
* बसंत बैशाख (१९७४)
* यज्ञसेनी (कादंबरी)

## पुरस्कार
* अपरिचिता या चित्रपटाला उत्कृष्ट कथेचा पुरस्कार
* भारत सरकारचा पद्मश्री पुरस्कार
* भारत सरकारचा इ.स. २०१२ सालचा ज्ञानपीठ पुरस्कार
* यज्ञसेनी या कादंबरीला मूर्तिदेवी पुरस्कार

## बाह्य दुवे 
*

वर्ग:ज्ञानपीठ पुरस्कार विजेते
वर्ग:पद्मश्री पुरस्कारविजेते
वर्ग:साहित्य अकादमी पुरस्कार विजेते
वर्ग:इ.स. १९४३ मधील जन्म
मराठीतील साहित्यिक डॉक्टर

महाराष्ट्रातील अनेक डॉक्टरांनी वैद्यकीय व्यवसाय करीत असताना किंवा वैद्यकीय व्यवसाय बंद करून अभिनय, चित्रपट निर्मिती, ललित लेखन किंवा माहितीपर पुस्तकांचे लेखन केले आहे.  लेखक झालेल्या अशा डॉक्टरांची माहिती येथे संकलित केली आहे.  मराठीतील किंवा अन्य विषयातील पीएच.डी. घेऊन लेखन करणाऱ्या, किंवा यशवंतराव चव्हाण, प्रतिभा पाटील आदी मानद डी.लिट.धारक डॉक्टर साहित्यिकांचा या यादीत समावेश नाही. 

वर्ग:मराठी लेखक
ज्ञानेश महाराव

**ज्ञानेश महाराव** हे मराठी साप्ताहिक "चित्रलेखा"चे संपादक  आहेत. ते १९८५ सालापासून पत्रकारिता क्षेत्रात कार्यरत आहेत. ते १९८५ ते १९८९  सालापर्यंत "विवेक" या मराठी साप्ताहिकाचे सहाय्यक-संपादक होते. जून १९८९ पासून आजपर्यंत ते मराठी साप्ताहिक "चित्रलेखा"चे संपादक म्हणून काम बघत आहेत.  त्यांनी २० पेक्षा अधिक मराठी पुस्तके लिहिली आहेत. परखड लेखक, वक्ते - व्याख्याते अशीही त्यांची ओळख आहे. त्यांनी विविध विषयांवर सडेतोड लेखन केले आहे.

लातूर येथे २६ ते २८ नोव्हेंबर २०११ या काळात झालेल्या ४ थ्या राज्यस्तरीय समतावादी साहित्य संमेलनाचे ते संमेलनाध्यक्ष होते.

## लेखन / लेखक / प्रकाशित साहित्य / त्यांनी लिहिलेले पुस्तके 
## नाटक/ रंगमंच 
## पुरस्कार/ गौरव
## नाटक - संगीत जिंकू या दाही दिशा
२००६ मध्ये ज्ञानेश महाराव ह्यांनी स्वतः लिहिलेले संगीत "जिंकू या दाही दिशा" हे  महानायकांचे महानाटक मराठी रंगमंच्यावर उतरविले. त्यांचे हे पहिलेच नाट्य लेखन आहे. ह्या नाटकातून त्यांनी अस्सल कलावंताची सामाजिक जाणीव, राजकीय व सामाजिक वर्तमानाबद्दलचा तीव्र असंतोष प्रकट केला आहे. ह्या नाटकात त्यांनी इतिहासातील आदर्श व्यक्तिमत्त्वांची सध्या त्यांनाच बोलावून जणू त्यांची साक्षच घेतली आहे. त्यांच्या नावाने आज बाजार करणाऱ्यांना अशा व्यक्तींच्या खऱ्या कर्तुत्वाचा पुराव्यानिशी वर्तमानाचा अन्वयार्थ लावून नामोहरम केले आहे. छत्रपती शिवाजी, महात्मा फुले, राजर्षी शाहू महाराज, डॉ. बाबासाहेब आंबेडकर, तसेच सावित्रीबाई फुले व जिजाबाई ह्यांच्या सारख्या व्यक्ती आज जर हयात असत्या तर त्यांनी आजचे समाजकारण किंवा राजकारण कसे हाताळली असती हे या नाटकातून सर्वांना बघायला मिळते. 
हे नाटक सादर करतांना त्यांनी पोवाडे, शाहिरी कवनं, लावणी या सारख्या पारंपारिक लोककलाकृतींचा उपयोग करत एकूण चरित्र कथनाचा उद्देश आणि मथितार्थ रोमहर्षक व तडफदारपणे मांडून मनोरंजनातून समाज प्रबोधनच केले आहे.   

## नाटक - संगीत घालीन लोटांगण
"संगीत घालीन लोटांगण"  हे त्यांनी लिहिलेले दुसरे नाटक. या नाटकात बुवाबाजीचा दंभस्फोट करून, आजचे भोंदुबाबा, त्यांचे स्वार्थी शिष्यगण, भोळे भाविक, राजकारणी आदींची उत्कृष्ट चित्रण करून भोंदुगिरी व अंधविश्वासावर नाटकात सडकून टीका करण्यात आली आहे. एका अत्यंत महत्त्वाच्या विषयाला हे नाटक हात घालतं व सर्वसामान्यांना भोंदूगिरीपासून परावृत्त करण्याचा प्रयत्न करत. केवळ सस्तं मनोरंजन न करता मनोरंजनाच्या अवगुंठनातून लोकांना शहाणं करण्याचा प्रयत्न करतं. हे नाटक ६०-७० च्या दशकातील कलापथकाच्या नाटकप्रकाराप्रमाणे मुक्तनाट्यात रंजनाबरोबर प्रबोधनाचा जनजागरणाचा प्रयत्न करतांना दिसत.
झी गौरव पुरस्कार २०१० च्या नामांकनात व्यावसायिक नाटक विभागातील "उत्कृष्ठ पार्श्वसंगीत" साठी चंद्रकांत कोळी व सुभाष खराटे  ह्यांचे "संगीत घालीन लोटांगण" साठी नामांकन झाले होते.

## बाह्य दुवे 
*मराठी साप्ताहिक "चित्रलेखा"
*मराठी साप्ताहिक "विवेक" 
*मुंबई मराठी पत्रकार संघ 

## संदर्भ यादी व नोंदी
महाराव ज्ञानेश
महाराव ज्ञानेश
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
ज्ञानेश महाराव
वर्ग:पुरुष चरित्रलेख
केटी पेरी

**कॅथरिन एलिझाबेथ हडसन**, उर्फ **केटी पेरी** ( २५ ऑक्टोबर १९८५) ही एक अमेरिकन पॉप गायक, गीतकार व अभिनेत्री आहे. आपल्या पॉप गाण्यांच्या करोडो प्रती विकल्या गेलेल्या पेरीला आजवर आंतराराष्ट्रीय स्तरावर अनेक संगीत पुरस्कार मिळाले असून तिला ९ वेळा ग्रॅमी पुरस्कारासाठी नामांकन मिळाले आहे.

सध्या पेरी ही जगातील सर्वात प्रसिद्ध व लोकप्रिय गायकांपैकी एक आहे.

## बाह्य दुवे
* अधिकृत संकेतस्थळ 
* Katy Perry ट्विटरवरील पान
* Katy Perry फेसबूकवरील पान

वर्ग:पॉप गायक व गायिका
वर्ग:अमेरिकन गायक
वर्ग:इ.स. १९८४ मधील जन्म
वर्ग:स्त्री चरित्रलेख
दार

thumb|दार
इवलेसे|दार
प्रवेशद्वार किंवा गमनद्वार उघडण्यासाठी आणि बंद करण्यासाठी असलेली हलती संरचना म्हणजे दार. दार हे वेगवेगळ्या प्रकारची असतात. 

## दारांचे प्रकार
thumb|right|222x222px|किल्ले,महाल ईत्यादि स्थानांच्या मुख्य प्रवेशद्वारांवर अणकुचीदार खिळे असणारे दरवाजे लावण्यात येत असत जेणेकरून हत्ती ते तोडू शकत नसे 
### बिजागरीची दारे
### सरकती दारे
### फिरती दारे
### दृतगती दारे
### घडीची दारे
वर्ग:घर

वर्ग:बांधकाम
पॉप संगीत

**पॉप संगीत** () हा पश्चिमात्य लोकप्रिय संगीताचा एक प्रकार आहे. १९५०च्या दशकात रॉक अँड रोलवरून प्रेरणा घेऊन अमेरिका व ब्रिटनमध्ये पॉप संगीत उदयास आले. पॉप संगीतामध्ये गायन तसेच अनेक वाद्यांचा वापर केला जातो.

## लोकप्रिय पॉप गायक व गायिका
*ब्रिटनी स्पीयर्स
*जेसिका सिम्प्सन
*जस्टिन बीबर
*केटी पेरी
*लाना डेल रे

वर्ग:संगीत
ब्रिटनी स्पीयर्स

**ब्रिटनी जीन स्पीयर्स** (, डिसेंबर २, इ.स. १९८१) ही एक अमेरिकन पॉप गायक, गीतकार व अभिनेत्री आहे. आपल्या पॉप गाण्यांच्या करोडो प्रती विकल्या गेलेल्या स्पीयर्सला आजवर आंतराराष्ट्रीय स्तरावर ग्रॅमी पुरस्कारासह अनेक संगीत पुरस्कार मिळाले आहेत.

२०१२ साली स्पीयर्स जगातील सर्वाधिक मानधन मिळवणारी महिला गायक होती.

## बाह्य दुवे
* अधिकृत संकेतस्थळ 
* आय.एम.डी.बी. वरील पान

वर्ग:पॉप गायक व गायिका
वर्ग:अमेरिकन गायक
वर्ग:इ.स. १९८१ मधील जन्म
वर्ग:स्त्री चरित्रलेख
दुसरा मुराद

250 px|इवलेसे|दुसरा मुराद
इवलेसे|दुसऱ्या मुरादची राजकीय मुद्रा (तुग्रा)
**दुसरा मुराद** (जून १४०४, अमास्या – ३ फेब्रुवारी १४५१, एदिर्ने; ओस्मानी तुर्की:  مراد ثانى ; ) हा इ.स. १४२१ ते १४५१ दरम्यान (१४४४ ते १४४६ वगळता) ओस्मानी साम्राज्याचा सुलतान होता. आपल्या कारकिर्दीत मुरादने बाल्कन व अनातोलिया भागामध्ये प्रदीर्घ काळ चाललेली युद्धे जिंकली. १९५१ सालच्या त्याच्या मृत्यूनंतर त्याचा मुलगा दुसऱ्या मेहमेदने ओस्मानी साम्राज्याचा झपाट्याने विस्तार केला.

वर्ग:इ.स. १४०४ मधील जन्म
वर्ग:इ.स. १४५१ मधील मृत्यू
वर्ग:ओस्मानी सुलतान
कडी-कोयंडा

thumb|अलड्रॉप

thumb|कोलदांडा

दोन वस्तू किंवा पृष्ठभाग (उदा. दार व दाराची चौकट) जोडण्यासाठी वापरल्या जाणाऱ्या साधनाला कडी-कोयंडा असे म्हणतात. कोयंड्यातून कडी काढल्यावर गरजेप्रमाणे दोन वस्तू किंवा पृष्ठभाग वेगळे करता येतात. कडीला इंग्रजीत staple किंवा कडी जर साखळीसारखी असेल तर fastening chain म्हणतात आणि कोयंड्याला hasp. कोयंड्याला कुलूप लावता येते.

आणखी शब्द : लाकडी पेटीचे दार घट्ट बंद करायच्या छोट्या stapleला खिट्टी म्हणतात. असल्या खिट्टीला कुलूप लावता येते. दरवाजा वरच्या फ्रेमला जोडून घट्ट करण्यासाठी जो उभा bolt असतो त्याला टॉवरबोल्ट, आणि दरवाज्याची दोन कवाडे एकमेकांना, किंवा एकुलते कवाड आणि बाजूची उभी फ्रेम यांना जोडणाऱ्या आडव्या boltला अलड्रॉप म्हणतात. कपाटाचे कवाड वरच्या आडव्या पट्टीशी जखडणाऱ्या छोट्या टॉवरबोल्टलाही खिट्टी म्हणतात, पण जर असा बोल्ट खालच्या बाजूला असेल तर त्याला लोअरबोल्ट म्हणतात. टॉवरबोल्ट किंवा लोअरबोल्ट यांना कुलूप लावता येत नाही; अलड्रॉपला कुलूप लावता येते.

खिडकी बंद होऊ नये म्हणून, किंवा हलक्या वजनाचा दरवाजा बंद ठेवण्यासाठी जी छोटी कडी असते तिला hook आणि ती ज्याच्यात अडकवतात त्याला eye म्हणतात. हूक अँड आय नेहमी जोडीने असतात.

एकफळी(एक-कवाडी) दरवाज्यांना बाजूच्या उभ्या फ्रेमशी जोडण्यासाठीच्या अंगच्या कुलपाला अंगटाळे doorlatch किंवा नुसतेच latch म्हणले जाते.

वाड्याच्या मोठ्या जाडजूड दरवाज्याला घट्ट बंद करण्यासाठी जो कोलदांडा किंवा आडणा असतो, त्याला इंग्रजीत crossbar म्हणतात.

## हे सुद्धा पहा 
कुलूप

वर्ग:सुरक्षा उपकरणे
किस्मत (१९६८ चित्रपट)

**किस्मत** हा १९६८मध्ये प्रदर्शित जालेला हिंदी चित्रपट होता. याची निर्मिती कमल मेहराने केली तर दिग्दर्शन मनमोहन देसाईचे होते. यात विश्वजीत, बबिता, हेलन आणि कमल मेहरा यांच्या प्रमुख भूमिका होत्या

वर्ग:इ.स. १९६८ मधील हिंदी चित्रपट
थंडाई

थंडाई हे एक पेय आहे. महाशिवरात्री आणि होळी या सणांच्या निमित्ताने ते विशेष करून सेवन केले जाते. उन्हाळ्यात ही याचा आस्वाद घेतला जातो. 

## साहित्य
दूध-दीड लिटर

१५ चमचे साखर ,किती गोड आवडते त्यानुसार

१ वाटी भिजवलेली खसखस,१ वाटी भिजवलेले बदाम

पाव वाटी भिजवलेले तुळशीचे बी

१ चमचा वेलदोडा पूड

१ वाटी गुलाबपाणी

## कृती
साधारण ८-१० तास बदाम व खसखस पाण्यात भिजत घाला
दूध थोडे आटवून घ्या, त्यामुळे पाण्याचा अंश कमी होईल. पण बासुंदी होणार नाही याची काळजी घ्या. पूर्ण थंड होऊ द्या.
भिजलेल्या बदामाची साले काढा
तुळशीचे बी, बदाम, खसखस बारीक वाटून घ्या, वाटताना थोडे दूध घातले तरी चालेल.
त्यानंतर साखर, वेलदोडापूड, गुलाबपाणी, गार झालेले दूध, एकत्र करून वरील मिश्रणासह पुन्हा घुसळा.खूप गार हवे असल्यास मिक्सर मध्ये घुसळताना बर्फ घालायला हरकत नाही.
चवीनुसार हवी असल्यास आणखी साखर घाला.

## संदर्भ 
वर्ग:पेये
बेनितो हुआरेझ मेक्सिको सिटी आंतरराष्ट्रीय विमानतळ

**बेनितो हुआरेझ मेक्सिको सिटी आंतरराष्ट्रीय विमानतळ**  अथवा मेक्सिको सिटी आंतरराष्ट्रीय विमानतळ, हा मेक्सिकोच्या मेक्सिको सिटी शहरातील मुख्य विमानतळ आहे.

वर्ग:मेक्सिकोमधील आंतरराष्ट्रीय विमानतळ
वर्ग:मेक्सिको सिटी
लिंगराज वल्याळ

**लिंगराज वल्याळ** हे १९७८ पासून राजकारणात सक्रिय होते. राष्ट्रीय स्वयंसेवक संघाचा त्यांच्यावर प्रभाव होता. नीलकंठ समाजातील एका गरीब कुटुंबात जन्माला आलेले वल्याळ हे १९८५ साली सोलापूर महापालिकेच्या निवडणुकीत तत्कालीन समाजवादी काँग्रेसचे नेते शरद पवार यांच्या पुलोद प्रयोगात निवडून आले होते. पहिल्याच वर्षी पालिकेच्या स्थायी समितीच्या सभापतिपदाची माळ त्यांच्या गळ्यात पडली. या संधीचे त्यांनी सोने करीत राजकीय वाटचाल सुरू केली असता पुढे १९८९ साली सोलापूर लोकसभा निवडणुकीत त्यांना भाजपची उमेदवारी मिळाली. त्यानंतर पुढच्या वर्षी १९९० साली विधानसभा निवडणुकीत सोलापूर शहर उत्तर मतदारसंघातून ते प्रथमच भाजपच्या तिकिटावर निवडून आले. नंतर १९९५ सालच्या निवडणुकीत ते पुन्हा विधानसभेवर दुसऱ्यांदा निवडून गेले. काँग्रेसचा बालेकिल्ला भेदून विधानसभेवर निवडून गेलेले वल्याळ हे पश्चिम महाराष्ट्रात भाजपचे पहिले आमदार म्हणून परिचित होते. पुढे दुसऱ्याच वर्षी १९९६ साली लोकसभेच्या निवडणुका झाल्या. तेव्हा वल्याळ यांना सोलापुरात पक्षाची उमेदवारी मिळाली व ते निवडून आले. दरम्यान युती शासनाच्या काळात वल्याळ यांनी पश्चिम महाराष्ट्र विकास महामंडळाचे अध्यक्षपद भूषविले होते. भारतीय जनता पार्टीचे माजी प्रदेशाध्यक्ष आणि सोलापूर लोकसभा भाजपाचे माजी खासदार लिंगराज वल्याळ यांचे सोमवारी  २२ एप्रिल २०१३ दीर्घ आजाराने निधन झाले. मृत्युसमयी ते ६३ वर्षांचे होते. गेली दहा वर्षे ते पक्षाघाताने आजारी होते. त्यातच ह्दयविकाराचा त्रास बळावल्याने अखेर त्यांचे निधन झाले. त्यांच्या पश्‍चात पत्नी ललिता, चिरंजीव नागेश, संदीप आणि कन्या शिल्पा असा परिवार आहे. सोलापुरातील  नगरसेवक नागेश वल्याळ हे चिरंजीव. 

## संदर्भ
वर्ग:महाराष्ट्रामधील राजकारणी
वर्ग:इ.स. २०१३ मधील मृत्यू
मोअई

thumb|मोअई शिल्पे
इ.स. १२०० ते १५०० दरम्यान ईस्टर बेटावरील रापा नुई लोकांनी एका पाषाणात कोरलेल्या भव्य मानवी आकाराच्या शिल्पांना मोअई असे म्हणतात. सर्वांत उंच पुतळा ३३ फूट आणि सर्वांत जड ८६ टन जड आहे.

वर्ग:पुरातत्त्वशास्त्र

वर्ग:इतिहास

वर्ग:ओशनिया

वर्ग:शिल्पकला
बहिरेश्वर

भारत देशातील प्रसिद्ध कोल्हापुर जिल्हयातील करवीर तालुक्याच्या पश्चिम दिशेला भोगावती व कुम्भी नदीच्या पवित्र संगमावरती बहिरेश्वर हे गाव वसलेले आहे.  गाव तसे लहान आहे.  गांवाचे ग्रामदैवत श्री कोटेश्वर असुन त्याचे मंदिर गावाच्या मध्यभागी आहे.  मंदिर अतिशय प्राचिन आहे.  मन्दिरामध्ये भगवान शंकराच॓ अत्यंत शांत व प्रसन्न असे शिवलिग आहे.  समोर डाव्या बाजुला पूर्ण पुरुषोत्तम भगवान श्रीगोपालकृस्णाची रेखीव आणि मोहक, मनभावी मुर्ती असुन उजव्या बाजुला भैरवनाथाची दगडी मुर्ती आहे.  गावाच्या नैऋत्येला म्हसोबा देवाचे मंदिर आहे.  हे मंदिर खुप विख्यात असुन फार लांबुन दर्शनासाठी भाविक येत असतात.
युगवाणी

**युगवाणी** नावाची अनेक नियतकालिके भारतातून प्रकाशित होतात.  मार्च १९४५मध्ये डॉ. य.खु. देशपांडे यांच्या अध्यक्षतेखाली आकोट येथे झालेल्या विदर्भ साहित्य संघाच्या अधिवेशनात संघाचे मुखपत्र असावे असा ठराव मांडण्यात आला. त्या काळात वऱ्हाड-मध्य प्रांतात वाङ्‌मय विषयास वाहिलेले एकही मराठी नियतकालिक नव्हते. ही उणीव दूर करण्यासाठीच 'युगवाणी' या नावाचे साहित्य विषयाला वाहिलेले एक त्रैमासिक १ जानेवारी १९४६पासून नागपूरहून प्रकाशित होऊ लागले. संपादनाची धुरा कवी वामन नारायण देशपांडे यांच्याकडे सोपविण्यात आली होती.  

मराठी भाषा व मराठी साहित्य यांची अभिवृद्धी करण्याचे धोरण 'युगवाणी’ने स्वीकारले. त्यानुसार ’युगवाणी’ची दृष्टी सर्वसमावेशक राहिली. प्रांतभेदातीत लेखन हे 'युगवाणी'चे वैशिष्ट्य आहे.

## युगवाणीचे संपादक
श्री. वा.ना. देशपांडे हे पहिले संपादक. त्यानंतर श्री.ना. बनहट्टी, पुरुषोत्तम दिवाकर ढवळे, पु.य. देशपांडे, दि.ब. पंडित, वा.कृ. चोरघडे, पां.कृ, सावळापूरकर, प्रा. या.मु. पाठक, प्रा. श्री.मा. कुळकर्णी, श्री. मा.नी. गलगलीकर, डॉ. मधुकर आष्टीकर, प्रा. प्रभाकर ऊर्ध्वरेषे, डॉ. वि.बा. प्रमुदेसाई, शंकर बाळाजी शास्त्री, डॉ. वसंत कृष्ण वऱ्हाडपांडे, शरद कोलारकर, प्रा. माणिक गोडघाटे 'ग्रेस'(१९७१-७४), प्रकाश देशपांडे, डॉ. आशा सावदेकर (पहिल्या महिला संपादक), वामन तेलंग, डॉ. श्रीपाद भालचंद्र जोशी, डॉ. सुलभा हेर्लेकर, प्रा. नारायण कुळकर्णी कवठेकर आदी संपादक झाले.  सध्या (२०१३ साली) प्रा. अजय देशपांडे हे मुख्य संपादक आहेत. कवी प्रफुल्ल शिलेदार, प्रा.डॉ. दिलीप अलोणे हेही कधी काळी ’युगवाणी’चे सहसंपादक होते.

## हिंदी/इंग्रजी युववाणी
युगवाणी नावाचे एक हिंदी-इंग्रजी साप्ताहिक १९४७ सालापासून डेहराडूनहून प्रसिद्ध होत आले आहे. हे साप्ताहिक हिमालयाशी संबंध असलेल्या लोकांचे प्रतिनिधित्व करते. या साप्ताहिकात उत्तराखंड आणि जवळपासच्या राज्यांतील पर्यावरणवाद्यांचे लेख वाचायला मिळतात. त्या ‘युगवाणी’चा या ‘युगवाणी’शी संबंध नाही.

## युगवाणी (कवितासंग्रह)
हिंदी कवी सुमित्रानंद पंत यांचा ’युगवाणी’हा १९३९साली प्रसिद्ध झालेला (पाचवा) कवितासंग्रह आहे.

वर्ग:मराठी भाषेमधील नियतकालिके
लेड झेपेलिन

**लेड झेपेलिन** (इंग्रजी: *Led Zeppelin*) हा इ.स. १९६८ साली स्थापन झालेला एक इंग्लिश रॉक बँड होता. ह्या बँडमध्ये गिटारवर जिमी पेज, गायक रॉबर्ट प्लँट, बास व कीबोर्डवर जॉन पॉल जोन्स तर ड्रमवर जॉन बोनहॅम हे चार कलाकार होते.

१९७० च्या दशकात लेड झेपेलिनचे अनेक आल्बम प्रचंड यशस्वी झाले. १९७१ साली त्यांनी काढलेले स्टेअरवे टू हेवन (Stairway to Heaven) हे आजवरच्या सर्वोत्तम रॉक गाण्यांपैकी एक मानले जाते.

१९८० सालच्या जॉन बोनहॅमच्या मृत्यूनंतर हा बँड बरखास्त करण्यात आला. लेड झेपेलिन हा जगातील सर्वात कुशल व यशस्वी बँडपैकी एक आहे. आजवर त्यांच्या आल्बमच्या २० ते ३० कोटी प्रती विकल्या गेल्याचा अंदाज आहे. बीटल्सखालोखाल सर्वाधिक गाणी विकला गेलेला हा दुसऱ्या क्रमांकाचा बँड आहे.

## बाह्य दुवे 
* 

वर्ग:इंग्लिश संगीतकार
वर्ग:रॉक संगीत
दिलीप अलोणे

डॉ. दिलीप व्यंकटेश अलोणे (जन्म - तोहोगाव जि. चंद्रपूर  -हयात) हे ’लोकमान्य टिळक महाविद्यालय’, वणी (यवतमाळ जिल्हा) येथे प्राध्यापक आहेत. ते अमरावती विद्यापीठाच्या भाषा शाखेच्या अभ्यास मंडळाचे(बोर्ड ऑफ स्टडीज) २००७ सालापासून चेरमन आहेत. मार्च २०११पासून ते विद्यापीठाच्या विद्वत्सभेचे(ॲकॅडमिक काउन्सिलचे) सदस्य आहेत.

## कारकीर्द
डॉ. दिलीप अलोणे हे जादूगार, सामाजिक कार्यकर्ते आणि प्रयोगशील शेतकरी आहेत. डॉ. दिलीप अलोणे हे विदर्भ कला परिषद, महाराष्ट्र नकलाकार संघ व वैदर्भीय जादूगार संघटनेचे अध्यक्ष होते (कोणत्या वर्षी ?). विदर्भ साहित्य संघाच्या  ’युगवाणी’  या त्रैमासिकाच्या संपादक मंडळातही ते होते (कोणकोणत्या वर्षी ?). 

’नव्वदोत्तरी मराठी कादंबरीतील ग्रामीण जीवनाचे वास्तव’ या विषयावर त्यांनी संशोधन केले आहे.  दक्षिण-मध्य क्षेत्र सांस्कृतिक केंद्राच्या नियामक मंडळाच्या सदस्यपदी सरकारने त्यांची नेमणूक केली आहे.

’संपदा’ व ’सोनिया’ या अधिक उत्पादन देणाऱ्या तुरीच्या वाणांची निर्मिती प्रा. दिलीप अलोणे यांनी केली आहे. कापूस, सोयाबीन, तूर, चणा यांच्या उत्पादन स्पर्धेत सर्वाधिक उत्पादनाचा प्रथम पुरस्कार त्यांना मिळाला आहे.

एकरी विक्रमी उत्पादन घेता घेता त्यांनी दोन नवी वाणेही विकसित केली आहेत. डोळ्यावर पट्टी बांधून बाइक चालविण्याचे धाडसी प्रयोग ते करतात. त्यांनी (२०१३सालपर्यंत) जादूचे ५००हून अधिक प्रयोग सादर केले आहेत. अंधश्रद्धा निर्मूलनासाठी आणि व्यसनमुक्तीसाठी तितक्याच कळकळीने ते झटतात.

कमवा आणि शिका, कचऱ्यातून कला असे विविध उपक्रम लोणे यांनी राबविले आहेत (केव्हा आणि कोठे?). टिळक कॉलेजमधील गरजू विद्यार्थ्यांसाठी हेल्पलाइन आणि अपंग विद्यार्थ्यांसाठी दत्तक पालक योजनाही त्यांनी सुरू केली होती. (केव्हा आणि कोठे?)

इतके हरहुन्नरी आणि धाडसी असून विद्यार्थ्यांना विद्यादान करण्याच्या मूळ उद्दिष्टापासून प्रा. अलोणे ढळलेले नाहीत.

## खासगी जीवन
प्रा. दिलीप अलोणे विवाहित असून त्यांच्या पत्नीचे नाव देवयानी आहे.
## व्यक्तिमत्त्व
धडपड्या स्वभाव आणि हरहुन्नरी व्यक्तिमत्त्व लाभलेले अलोणे यांचा सतत प्रयोगशील राहणे हा स्वभावगुण आहे.
### नकलाकारी
नकलाकार म्हणून गेल्या चाळीस वर्षांच्या कालावधीत अलोणे यांनी २०१३ सालापर्यंत तीन हजारांहून अधिक नकलांचे कार्यक्रम केले आहेत. राज्यस्तरीय नकला महोत्सवाचे त्यांनी आयोजन केले होते. या लोकरंजनातून लोकप्रबोधनाच्या कार्यातील त्यांच्या "वेडा वृंदावन', "मावं लगन कवा होनार', "मला निवडून द्या', "पठ्ठे बापूराव' या नकला अतिशय लोकप्रिय ठरल्या आहेत.
## अभिव्यक्ती
* नियमित शेतीविषयक लेखन.
* शेतकऱ्यांना मार्गदर्शनपर व विविध पिकांच्या उत्पादन वाढीसंदर्भात त्यांनी पाच चित्रफिती तयार केल्या आहेत.
* अशोक पवार यांचे ‘बिराड’ हे आत्मकथन अधिकाधिक लोकांपर्यंत पोहोचविण्याच्या हेतूने प्रा. दिलीप अलोणे यांच्या कल्पनेतून ‘बिराड’ या लघु चित्रपटाची निर्मिती झाली आहे.  या चित्रपटाची पटकथा व संवाद लेखन त्यांचेच आहे.
* शेतकरी आत्महत्यांच्या विषयावरील ’गर्भात मातीच्या दिस सोनियाचा’ या माहितीपटाची निर्मिती त्यांची आहे.
* ’जावे प्रेमाच्या गावा’, ’हसा आणि लठ्ठ व्हा’ हे एकपात्री कार्यक्रम त्यांनी केले आहेत.
## पुरस्कार
* कृषी प्रदर्शनात उत्कृष्ट क्रॉप शो पुरस्कार. 
* महाराष्ट्र सरकारचा २००७ सालचा वसंतराव नाईक शेतीमित्र पुरस्कार.
* नकला या लोककलेच्या संवर्धनासाठी उल्लेखनीय कामगिरी केल्याबद्दल महाराष्ट्र शासनाच्या सांस्कृतिक कार्य संचालनालयाच्या वतीने २०११ सालचा लोककला पुरस्कार.
## संदर्भ
वर्ग:मराठी लोककलाकार
धोलपूर मोहीम

**धोलपूर मोहीम** ही पेशवा बाळाजी बाजीराव याने उत्तर भारतात मराठा साम्राज्याचे प्रभावक्षेत्र वाढवण्यासाठी काढलेल्या चार लष्करी मोहीमांपैकी पहिली मोहीम होती. इ.स. १७४१ साली बाळाजीने ही मोहीम हाती घेतली.
## पार्श्वभूमी 
पहिल्या बाजीरावाच्या कारकिर्दीत मराठ्यांनी माळवा व गुजरातवर आपली पकड घट्ट केली होती तरी मुघल बादशहा आणि दिल्ली दरबाराची कायदेशीर मान्यता त्यासाठी आवश्यक होती. नादिरशहाच्या दिल्लीवरील आक्रमणानंतर लगेचच पेशव्याचे अकाली निधन झाल्याने कायदेशीर मान्यतेचा प्रश्न अनिर्णित राहिला. 

वर्ग:मराठा साम्राज्य
वर्ग:इ.स. १७४१
वाडी (निःसंदिग्धीकरण)

''' 'वाडी' या नावाने सुरू होणारे खालील लेख या विकीवर आहेत''':

* वाडी (कर्नाटक) 
* वाडी (नागपूर) 
* आंबेवाडी (गिरगांव-मुंबई)
* केळेवाडी (गिरगांव-मुंबई)
* कासारवाडी, पुणे
* किर्लोस्करवाडी, सांगली
* नाणेकरवाडी, चाकण (पुणे)
* कुर्डुवाडी, सोलापूर
* खरातवाडी, पंढरपूर
* खोताची वाडी, गिरगांव, मुंबई
* चिखलवाडी, ग्रँटरोड, मुंबई
* चोरमारवाडी
* ठाकरवाडी, खंडाळा (लोणावळा)
* ढेबेवाडी, कऱ्हाड
* नरसोबाची वाडी (नृसिंहवाडी), कोल्हापूर
* नाईकवाडी, गोरेगाव (मुंबई)
* फणसवाडी, (गिरगांव-मुंबई)
* बनगरवाडी
* भागाई वाडी (सांगली)
* वडाची वाडी, पुणे शहर
* विजयवाडी, (गिरगांव-मुंबई)
* विठ्ठलवाडी, पुणे शहर
* सावंतवाडी, सिंधुदुर्ग
* होळकर वाडी, पुणे शहर

## वाडी शब्दाचे इतर उपयोग
* पिशाच्चाला अर्पण केलेला नैवेद्य 
* डोहाळजेवणाच्या दिवशी गर्भवती मुलीला घालावयास दिलेला फुलांचा पोषाख. हा पोषाख देण्याच्या विधीला वाडी भरणे असे म्हणतात.
* कुंपणाने बंदिस्त केलेली बागायती जमीन
* आंगणवाडी, बालवाडी : अगदी लहान मुलांना खेळांखेळांतून काहीतरी शिकविण्याची शाळा.
एन्रिको लेता

**एन्रिको लेता** (;  २० ऑगस्ट १९६६) हा एक इटालियन राजकारणी व देशाचा माजी पंतप्रधान आहे. फेब्रुवारी २०१३ मधील सार्वत्रिक निवडणुकीत कोणत्याही पक्षाला बहुमत मिळाले नसल्यामुळे संसद दुभंगलेल्या अवस्थेत होती. अखेर राष्ट्राध्यक्ष ज्योर्जियो नापोलितानोने लेताच्या पक्षाला सिल्व्हियो बेर्लुस्कोनीच्या पक्षासोबत आघाडी सरकार स्थापन करण्याचे आमंत्रण दिले. पक्षाचा अध्यक्ष असल्यामुळे लेता पंतप्रधानपदावर निवडून आला. परंतु सुमारे १० महिने सत्तेवर राहिल्यानंतर इटलीची आर्थिक परिस्थिती सुधारण्यात अपयश आल्यामुळे लेता ने पंतप्रधानपदाचा राजीनामा दिला. २२ फेब्रुवारी २०१४ रोजी पार्तितो देमोक्रातिको ह्याच पक्षाचा अध्यक्ष मात्तेओ रेंत्सीची पंतप्रधानपदी नियुक्ती केली गेली.

## बाह्य दुवे 
*अधिकृत संकेतस्थळ

वर्ग:इटलीचे पंतप्रधान
वर्ग:पुरुष चरित्रलेख
षटकार

**षटकार** क्रिकेटच्या खेळातील फटका आहे. गोलंदाजाने टाकलेला चेंडू फलंदाजाने त्याच्या बॅटीने टोलवून जमिनीला स्पर्श न करता सीमापार केल्यास षटकार जाहीर करून फलंदाजास सहा धावा देण्यात येतात.

एका षटकात सहा षटकार मारणारे फलंदाज : 
*  सर गारफील्ड सोबर्स यांनी इंग्लंडमध्ये १९६८ साली नॉटिंगहॅमशायरसाठी काउंटी सामन्यात खेळताना.
*  रवी शास्त्री याने रणजी सामन्यात खेळताना.
*  हर्शल गिब्जने एकदिवसीय विश्वकरंडकाच्या सामन्यात खेळताना.
*  युवराज सिंगने ट्वेन्टी-ट्वेन्टी विश्वकरंडक स्पर्धेच्या सामन्यात खेळताना.
*  लँकेशायरचा फलंदाज जॉर्डन क्लार्क याने इंग्लंडमध्ये स्कारबोरो येथे यॉर्कशायर संघाविरुद्ध खेळताना (२५ एप्रिल २०१३ रोजी).

वर्ग:क्रिकेट कौशल्य
आंतराराष्ट्रीय नृत्य दिवस

दरवर्षी  २९ एप्रिल हा दिवस **आंतराराष्ट्रीय नृत्य दिवस** म्हणून साजरा केला जातो.  बॅले नृत्याचे आद्य संस्थापक जीन-जॉर्जेस नोव्हेर (इ.स.१७२७-१८१०) यांचा हा जन्मदिवस. त्यांच्या स्मृतिप्रीत्यर्थ हा दिवस पाळला जावा असे आंतरराष्ट्रीय नाट्यसंस्था(इंटरनॅशनल थिएटर इन्स्टिट्यूशन-ITI) ने ठरवले. ही संस्था युनेस्कोची भागीदार असलेली स्वतंत्र संस्था आहे. तिच्या आदेशावरून इ.स. १९८२ सालापासून हा दिवस साजरा करण्यात येत आहे.  या दिवशी, जगप्रसिद्ध आणि त्या वर्षातील सर्वोत्कृष्ट नृत्य कलावंला जागतिक संदेश देण्यासाठी आमंत्रित केले जाते.

नृत्य कलेला आणि नृत्य कलावंताला जगमान्यता मिळावी, या कलेचा उत्कर्ष आणि अधिकाधिक प्रसार व्हावा आणि तिला राजाश्रय मिळावा हा उद्देश, आंतरराष्ट्रीय नृत्य दिवस साजरा करण्यामागे आहे.

वर्ग:जागतिक दिवस
वर्ग:जागतिक प्रतिवार्षिक दिनपालन
प्रवचन

## अर्थ 
लक्ष्मणशास्त्री जोशी यांच्या मतानुसार प्रवचन हा शब्द प्रथम तैत्तिरीय उपनिषदाच्या शिक्षावल्लीत आला आहे.
मराठी शब्दबांधातील व्याख्येनुसार प्रवचन म्हणजे "धार्मिक ग्रंथातील सिद्धान्तांची फोड करून त्याचा अर्थ श्रोत्यांस समजावून सांगण्याची क्रिया" , तर मराठी विश्वकोशात लक्ष्मणशास्त्री जोशी प्रवचनाची व्याख्या "देवतेची पूजा वा भजन करीत असता पुरोहित, आचार्य वा गुरू, हे पूजेतील किंवा भजनातील मंत्र वा स्तोत्र यांचा अर्थ पूजासमारंभात किंवा भजनसमारंभात भागीदार असलेले जे जन असतात, त्यांना सांगतात, त्यास प्रवचन म्हणतात " अशी सांगतात.

## परंपरा 
लक्ष्मणशास्त्री जोशी यांच्या मतानुसार सर्व धर्मसंस्थांचा प्रचार आणि दृढीकरण प्रवचनाच्या योगाने होते..प्रवचन हे धर्मप्रचाराचे एक प्रमुख साधन आहे. यज्ञकर्मामध्ये आचार्याने प्रवचन करत असत. प्रवचन करण्याची परंपरा पुरातन काळापासून, मुख्यत्वे धार्मिक व्यक्तीच्या घरी असलेल्या देव्हाऱ्यापुढे, देवळामध्ये, समाधिस्थानात, साधूंच्या मठात धर्मशास्त्रज्ञाकडून किंवा तत्त्ववेत्त्यांकडून चालत आली आहे. ही परंपरा जैन मंदिरात, चैत्य मंदिरात किंवा बौद्ध मठातही धर्म संस्कृतीतसुद्धा परंपरेने चालू आहे. 

## प्रवचनकार 
प्रवचन करणाऱ्या व्यक्तीला प्रवचनकार असे म्हणतात.

;उल्लेखनीय हिंदू प्रवचनकार:

पं. काशिनाथशास्त्री जोशी (जन्म : १३ ऑगस्ट १९२३), शंकर वामन दांडेकर (१८९६ -१९६८ ), रामभद्राचार्य, किसन महाराज चौधरी, वामनराव पै, प्रल्हाद वामनराव पै,
हरिहर महाराज दिवेगावकर, समाधान महाराज शर्मा, अक्षय महाराज भोसले  हभप ज्ञानेश्वर माऊली शेळके महाराज सिन्नरकर

## हे सुद्धा पहा 
* कीर्तन
* कीर्तनकार

## संदर्भ 

वर्ग:संवादशास्त्र
सती (विद्याधर पुंडलिक)

विद्याधर पुंडलिकांची ’सती’ ही दीर्घकथा सत्यकथेच्या १९७४ सालच्या दिवाळी अंकात प्रसिद्ध झाली होती. स्वातंत्र्यवीर विनायक दामोदर सावरकर यांच्या व्यक्तिगत जीवनावर आधारित त्यांच्या या कथेवरून मोठे वादळ उठले होते. पुंडलिकांच्या तोंडाला काळे फासण्यापर्यंत सावरकरभक्तांची मजल गेली होती. विचित्र योगायोग म्हणजे, स्वतः पुंडलिक सावरकरांचे चाहते व हिंदुत्ववादी प्रकृतीचे होते. पण या हल्ल्यामुळे ते डगमगले नाहीत. त्यामुळे सत्यकथेचे संपादक श्री.पु.भागवत आणि पुंडलिक यांना कोर्टातही खेटे मारावे लागले. पण दोघांनीही तडजोडवादी भूमिका घेतली नाही.

वर्ग:मराठी साहित्य
लुब्लिन

**लुब्लिन** (पोलिश: , , यिडिश: לובלין) ही पोलंड देशामधील लुबेल्स्का प्रांताची राजधानी व पोलंडमधील नवव्या क्रमांकाचे मोठे शहर आहे. हे शहर पोलंडच्या पूर्व भागात राजधानी वर्झावाच्या १७० किमी आग्नेयेस स्थित आहे.

हे अनुकूल शहर "पूर्व गेट" म्हणून पोलंड मध्ये मानली जाते. तो पासून वॉर्सा ते 90 मिनिटे स्थित.
आणि जवळपासच्या Świdnik मध्ये एक अगदी नवीन विमानतळ "विमानतळ लुब्लिन" (LUZ), लुब्लिन केंद्र सुमारे 10 किमी आला आहे.

## बाह्य दुवे 
* लुब्लिन शहर, युरोपियन युनियन, अधिकृत वेबपृष्ठ 
* अधिकृत संकेतस्थळ 
*

वर्ग:पोलंडमधील शहरे
वर्ग:लुबेल्स्का प्रांत
काजल अग्रवाल

**काजल अगरवाल** ( १९ जून १९८५) ही एक भारतीय सिने-अभिनेत्री आहे. प्रामुख्याने दक्षिण भारतीय चित्रपटंमध्ये झळकणाऱ्या काजलने २००४ साली क्यूं! हो गया ना... ह्या हिंदी चित्रपटाद्वारे बॉलिवूड मध्ये पदार्पण केले. त्यानंतर २००७ सालापासून तिने तेलुगु सिनेसृष्टीत अनेक चित्रपटांमध्ये काम केले ज्यांपैकी काही प्रचंड यशस्वी झाले. २००९ सालच्या मगधीरा ह्या सिनेमामधील भूमिकेसाठी काजलला सर्वोत्तम अभिनेत्रीचा फिल्मफेअर पुरस्कार मिळाला.

२०११ सालच्या यशस्वी सिंघम सिनेमामध्ये काम करून काजलने हिंदी चित्रसृष्टीत पुनरागमन केले. २०१२ सालचा तिने भूमिका केलेला स्पेशल २६ हा सिनेमा देखील गाजला.

## बाह्य दुवे
वर्ग:हिंदी चित्रपट अभिनेत्री
वर्ग:इ.स. १९८५ मधील जन्म
वर्ग:स्त्री चरित्रलेख
वर्ग:तेलुगू चित्रपट अभिनेत्री
इंटरनेट मुव्ही डेटाबेस

**इंटरनेट मुव्ही डेटाबेस** अथवा **आय.एम.डी.बी.** () हा एक चित्रपट, दूरचित्रवाणी मालिका व व्हिडिओ गेम्सबद्दल ऑनलाईन माहितीसंग्रह आहे. ह्या कोशागारामध्ये अभिनेते, निर्माते इत्यादी चित्रपट व मालिकांशी संबंधित सर्व व्यक्तींची विस्तृत माहिती असते. उदा. शोले चित्रपट; तसेच अभिनेत्री माधुरी दीक्षित

वर्ग:संकेतस्थळे
वर्ग:चित्रपट
शंकरन्कुट्टी पोट्टेक्काट

**शंकरन्कुट्टी पोट्टेक्काट** (१४ मार्च, इ.स. १९१३ - ६ ऑगस्ट, इ.स. १९८२) हे ज्ञानपीठ पुरस्कार विजेते मल्याळम भाषेतील साहित्यिक होते. 

## पुरस्कार आणि सन्मान 
*'ओरू-देशूत्तिन्ते कथा' या कादंबरीसाठी ज्ञानपीठ पुरस्कार

वर्ग:ज्ञानपीठ पुरस्कार विजेते
वर्ग:इ.स. १९१३ मधील जन्म
वर्ग:इ.स. १९८२ मधील मृत्यू
कुंभार (निःसंदिग्धीकरण)

या शब्दाशी संबंधित खालील लेख आहेत.
* कुंभार - बारा बलुतेदारांपैकी एक
* कुंभार (कीटक) - एक किटक
* गोरा कुंभार
मनोहर अर्जुन सुर्वे

**मनोहर अर्जुन सुर्वे** उर्फ **मन्या सुर्वे** हा मुंबई मधला एक मराठी गुन्हेगार होता. एका खुनाच्या खटल्यात त्याला जन्मठेप झाली होती. पण तो येरवडा कारागृहातून पळून जाण्यात यशस्वी झाला. आणि तेथून त्याच्या गुन्हेगारी जीवनाची खरी सुरुवात झाली. मन्याबद्दल जास्त माहितीसाठी (शूट आऊट ॲट वडाला) Shoot Out at Wadala हा चित्रपट पहावा. मुंबईमधला पहिला शूट आऊट हा मन्या सुर्वेचा झाला.

असे मानतात की, मन्याचा एन्‌काउंटर हा कुख्यात गुन्हेगार दाऊद इब्राहीम याने दिलेल्या गुप्‍त सूचनेवरून केला गेला.

वर्ग:गुन्हेगार
वर्ग:पुरुष चरित्रलेख